Teraz si potrebujeme vložiť do body nejaký obsah. Vytvorme si teda nejakú hlavnú stránku a k tomu dve podstránky. Bude sa jednať o prvú stránku začínajúceho programátora. Tam si môžu žiaci vymyslieť vlastný text a vkladať vlastné obrázky.

**Stránku aj podstránky ti pošlem v priložených súboroch.**

Tu vysvetlenie jednotlivých použitých tagov.

**<p> paragraph – odstavec** – obaľuje nám text, ktorý sa má vo vnútri nachádzať. Rozdeľuje text do odstavcov. Môžeme doň umiestniť aj obrázky, odkazy, atď.... je to párový tag...

**<strong>** - párový tág, ktorý nám ním obalený text zvýrazní opticky aj pre internetové vyhľadávače

**<h1> header** **– nadpisy** – je to párový tag, ktorý má 6 úrovní. Tag h1 označuje najväčší nadpis, tak h6 najmenší

**<img src=“obrazky/programator.png“ alt=“Programátor Juro“ />** - nepárový tag odkazujúci nás na obrázok, ktorý máme uložený v priečinku s ostatnými súbormi týkajúcimi sa webu. Do prvých úvodzoviek píšeme cestu k obrázku, jeho názov, príponu. Za tag alt píšeme názov obrázku pre vyhľadávače. Obrázky by nemali byť veľké, napríklad s príponou png. Ukladajme si ich do nášho priečinku s webovým materiálom do podpriečinku *obrazky.* Nepoužívajme diakritiku pri názve súborov a radšej ani veľké písmená, ak to nie je nutné. Je potom problém pri písaní odkazov. Obrázky si môžeme nájsť napríklad na stránke <https://www.iconfinder.com> .

**<a href="kontakt.html">kontaktnej stránke</a>** - **anchor – zakotviť, pripútať** – je párový tag a obaľuje text, ktorý má byť odkazom. Keď naň klikneme dostaneme sa na stránku, kde nás presmeruje odkaz za *atribútom href*, za ktorým je uvedený presný názov stránky na ktorý nás má presmerovať.

**<a href="https://www.google.com" target="\_blank">odkaz na google</a>** - niekedy potrebujeme otvoriť stránku v novom prehliadači a tak použijeme v odkaze atribút *target* s hodnotou *blank.*

**<table>** - párový tag, ktorým otvárame a zatvárame tabuľku. Do tabuľky môžeme vkladať text i obrázky. Pekne sa nám to zarovná. Tak ako v tabuľke.

**<tr> table row** – párový tag, obaľuje nám riadok tabuľky.

**<td> table date** – párový tag, ohraničuje bunky v tabuľke. Obrázky a text vkladáme do jednotlivých buniek